Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 996/11/8808	Rožňava, 19.4.2012
EEČ : 2-67-44-2012

U Z N E S E N I E

Trestná vec:	obvinený XXXXX a spol. 
Prečin:	krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Rožňava
Rozhodnutie:
Podľa § 215 odsek 1 písmeno e Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	dňa 06.11.2011 okolo 15.30 hod. spoločne s obvineným ml. XXXXX v katastrálnom území obce XXXXX okr. XXXXX, v  lokalite zv. Pongrác, v lesnom poraste č. 409, patriaceho do lesného pôdneho fondu, bez povolenia vyrezali a pripravili na odvoz 2 ks strom dreviny dub v celkovom množstve 4,64 m3, pre ktoré sa vrátili dňa 08.11.2011 okolo 12.00 hod., čím spôsobili pre Lesy SR, š.p., Odštepný závod XXXXX, škodu vo výške  271,47,- €, 
Právna veta:
lebo obvinený nebol v čase činu pre nepríčetnosť trestne zodpovedný
Odôvodnenie:
Uznesením povereného príslušníka PZ SR Obvodného oddelenia v XXXXX sp. zn. ČVS: ORP-887/RV-RV-2011 zo dňa 06.12.2011 bolo vznesené obvinenie XXXXX a XXXXX za spolupáchateľstvo prečinu krádeže podľa § 20, § 212 ods. 2 písm. d Tr. zák. na tom skutkovom základe, ako je to uvedené vo výrokovej časti tohto uznesenia. 	  
V priebehu skráteného vyšetrovania bolo súdom nariadené vyšetrenie duševného stavu oboch obvinených, ktorí sú bratia. Zo znaleckého posudku znalcov z odboru psychiatrie vyplýva, že obvinení XXXXX a XXXXX od narodenia trpia, teda aj v čase spáchania prečinu trpeli ťažkou mentálnou retardáciou na stupni ťažkej debility. V dôsledku toho neboli schopní rozpoznať nebezpečenstvo svojho konania pre spoločnosť a neboli schopní ovládať svoje konanie, ani nie sú schopní chápať zmysel trestného konania. Podľa znalcov ochranné psychiatrické liečenie u obvinených by nesplnilo účel, pretože mentálna   retardácia je stav,trvalý,psychiatrickou liečbou neovplyvniteľný, a pobyt obvinených na slobode nie je pre spoločnosť nebezpečný.   
Podľa § 215 ods.1 písm. e Tr. por., prokurátor zastaví trestné stíhanie ak obvinený nebol  v čase činu pre nepríčetnosť trestne zodpovedný.
Vzhľadom k tomu, že obvinení XXXXX a XXXXX sú od narodenia mentálne retardovaní na stupni ťažkej debility, v dôsledku čoho neboli v čase činu pre nepríčetnosť trestne zodpovední, bolo potrebné trestné stíhanie zastaviť tak, ako je to uvedené vo výrokovej časti tohto uznesenia. 

Poučenie:
	Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Margita Klemová
prokurátorka